**Nacionālās trīspusējās sadarbības padomes**

**Sociālās drošības apakšpadomes sanāksmes**

**PROTOKOLS**

|  |  |  |  |
| --- | --- | --- | --- |
| |  |  |  | | --- | --- | --- | | Attālināti MS Teams |  | 2025. gada 16. aprīlī | |

SANĀKSMI VADA: Arkādijs Suškins, darba devēju puse

PIEDALĀS:

*no valdības puses:*

**Ingus Alliks**, Labklājības ministrijas (LM) valsts sekretārs

**Diāna Jakaite**, LM valsts sekretāra vietniece

**Ludis Neiders**, Ekonomikas ministrijas Analītikas dienesta vecākais analītiķis

**Anita Čemme**, Finanšu ministrijas Budžeta departamenta Labklājības sfēras finansēšanas nodaļas vadītāja

*no darba devēju puses:*

**Arkādijs Suškins**, Latvijas Darba devēju konfederācijas (LDDK) padomes loceklis; biedrības “Cēsu uzņēmēju klubs” pārstāvis

**Jevgēņijs Kalējs**, LDDK padomes loceklis, Latvijas Slimnīcu biedrības priekšsēdētājs

*no arodbiedrību puses:*

**Anda Grīnfelde**, Latvijas Brīvo arodbiedrību savienības (LBAS) priekšsēdētāja vietniece

**Mārtiņš Svirskis**, LBASpārstāvis, deleģēts pārstāvēt Lailu Ābolu

**Rita Pfeifere**, Latvijas Industriālo nozaru arodbiedrības priekšsēdētāja

**Liene Janeka**, Izglītības un zinātnes darbinieku arodbiedrības juriskonsulte

**Vladimirs Novikovs**, Latvijas Dzelceļnieku un satiksmes nozares arodbiedrības Tehniskās struktūrvienības vadītājs

*pārējie dalībnieki*:

**Pēteris Leiškalns**, LDDK Sociālās drošības un veselības aprūpes eksperts

**Egils Baldzēns**, LBAS priekšsēdētājs

**Gita Oškāja**, LBAS priekšsēdētāja vietniece

**Linda Romele**, LBAS eksperte

**Nataļja Preisa**, LBAS pārstāve

**Zaiga Gedrovica,** LBAS pārstāve

**Airīna Dreimane**, LM Sociālās apdrošināšanas departamenta direktores vietniece

**Ilze Zvīdriņa**, LM Darba tirgus politikas departamenta direktora vietniece

**Nora Isadžanjana-Ponomarjova,** LM Darba tirgus politikas departamenta vecākā eksperte

PROTOKOLĒ: Irēna Salmane, LM Sociālās apdrošināšanas departaments

*Sanāksmi sāk plkst. 13:00.*

**Darba kārtībā:**

**Priekšlikumi par minimālās mēneša darba algas apmēru 2026. gadā.**

Ziņo: I.Zvīdriņa

LM pārstāve *I.Zvīdriņa* prezentē informāciju saistībā ar priekšlikumiem par minimālās darba algas apmēru 2026. gadā. Pirms sanāksmes SDA pārstāvjiem tika nosūtīts arī ziņojums “Par minimālās algas situāciju 2025. gadā” (Ziņojums).

Saskaņā ar Ministru kabineta 2024. gada 19. novembra noteikumiem Nr. 730 "Minimālās mēneša darba algas noteikšanas un pārskatīšanas kārtība" Labklājības ministrija reizi gadā izstrādā priekšlikumu par minimālās mēneša darba algas apmēru nākamajam gadam. *I.Zvīdriņa* informē par rādītājiem, kas ir izvērtējami, nosakot minimālās algas apmēru: makroekonomiskās prognozes; aprēķinātais minimālo ienākumu līmenis, informācija par iedzīvotāju nabadzības riska un sociālās atstumtības rādītājiem; darbaspēka izmaksu indeksa pārmaiņas; bezdarba līmeņa un bezdarbnieku skaita attīstība valsts un reģionu līmenī; patēriņa cenu pārmaiņas; minimālā alga citās ES valstīs u.c., kā arī par procedūru saistībā ar minimālās mēneša darba algas noteikšanas un pārskatīšanas kārtību. Prezentācijā iekļauta statistiskā informācija par esošo un prognozēto situāciju.

LM priekšlikums ir – minimālo mēneša darba algas apmēru 2026. gadā paaugstināt līdz 780 *eiro* (šobrīd740 *eiro*).

Par jautājumu izsakās: P.Leiškalns, M.Svirskis, E.Baldzēns, V.Novikovs, A.Grīnfelde.

Ņemot vērā Nacionālās trīspusējās sadarbības padomes Sociālās drošības apakšpadomes 2025. gada 16. aprīļa sēdē izteikto lūgumu sagatavot papildu informāciju par minimālās algas saņēmēju struktūru pēc vecuma, nodarbinātības jomas un izglītības, kā arī informāciju minimālās algas saņēmēju pirktspēju pret patēriņa grozu un salīdzinājumu ar citām ES dalībvalstīm, LM papildināja Ziņojumu ar iepriekš minēto informāciju (skat. pielikumā 1) 6., 7., 8. un 19. tabulu).

Pielikumā:

1. LM prezentācija “Par minimālās darba algas apmēru 2026. gadā”*.*
2. papildinātais Ziņojums.

**Nolemts:**

Atbalstīt LM priekšlikumu, ka minimālā mēneša darba alga 2026. gadā tiks noteikta 780 *eiro* apmērā*,* ar piebildi no darba devēju un arodbiedrību puses, ka, pārskatot minimālo darba algu, vienlaikus būtu jāskata arī jautājums par neapliekamā minimuma un atvieglojumu par apgādībā esošu personu apmēru.

*Sanāksmi slēdz plkst.13:43*.

|  |  |  |
| --- | --- | --- |
| Sanāksmes vadītājs: |  | A.Suškins |
|  |  |  |
| Sanāksmes protokolētājs: |  | I.Salmane |